CELEX: 62017CN0046
Language: sk
Date: 2017-01-30 00:00:00
Title: Vec C-46/17: Návrh na začatie prejudiciálneho konania, ktorý podal Landesarbeitsgericht Bremen (Nemecko) 30. januára 2017 – Hubertus John/Freie Hansestadt Bremen

8.5.2017   
            
            
               SK
            
            
               Úradný vestník Európskej únie
            
            
               C 144/19
            
         Návrh na začatie prejudiciálneho konania, ktorý podal Landesarbeitsgericht Bremen (Nemecko) 30. januára 2017 – Hubertus John/Freie Hansestadt Bremen
   (Vec C-46/17)
   (2017/C 144/25)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landesarbeitsgericht Bremen
   
      Účastníci konania pred vnútroštátnym súdom
   
   
      Žalobca a odvolateľ: Hubertus John
   
      Žalovaný a odporca: Freie Hansestadt Bremen
   
      Prejudiciálne otázky
   
   
               1.
            
            
               Má sa doložka 5 bod 1 rámcovej dohody o práci na dobu určitú uzavretej 18. marca 1999, ktorá sa nachádza v prílohe smernice Rady 1999/70/ES (1) z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP vykladať v tom zmysle, že jej odporuje vnútroštátna právna úprava, ktorá zmluvným stranám pracovnej zmluvy bez ďalších podmienok a bez časového obmedzenia umožňuje, aby dohodnuté skončenie pracovného pomeru dovŕšením obvyklého dôchodkového veku odsunuli na základe dohody uzavretej počas pracovného pomeru, prípadne aj opakovane, len preto, že zamestnancovi vzniká dovŕšením obvyklého dôchodkového veku nárok na starobný dôchodok?
            
         
               2.
            
            
               V prípade kladnej odpovede na prvú otázku:
               Je vnútroštátna právna úprava uvedená v prvej otázke nezlučiteľná s doložkou 5 bodom 1 rámcovej dohody aj v prípade prvého odsunutia skončenia pracovného pomeru?
            
         
               3.
            
            
               Majú sa článok 1, článok 2 ods. 1 a článok 6 ods. 1 smernice Rady 2000/78/ES (2) z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní a/alebo všeobecné zásady práva Spoločenstva vykladať v tom zmysle, že im odporuje vnútroštátna právna úprava, ktorá zmluvným stranám pracovnej zmluvy bez ďalších podmienok a bez časového obmedzenia umožňuje, aby dohodnuté skončenie pracovného pomeru dovŕšením obvyklého dôchodkového veku odsunuli na základe dohody uzavretej počas pracovného pomeru, prípadne aj opakovane, len preto, že zamestnancovi vzniká dovŕšením obvyklého dôchodkového veku nárok na starobný dôchodok?
            
         
      (1)  Ú. v. ES L 175, 1999, s. 43; Mim. vyd. 05/003, s. 368.
   
      (2)  Ú. v. ES L 303, 2000, s. 16; Mim. vyd. 05/004, s. 79.